Иван Кръстев
Къде живеят дните

chitanka.info

Живеят дните в дом голям

със седем стълби вити.

Той седмица се казва. Там

живеят дружно дните.

И седмиците имат дом

на четири етажа.

Той месец се нарича — щом

не знаеш, ще ти кажа.

А месеците? В дом те спят

с дванадесет комина.

До него води дълъг път

и казва се година.

Годината? Нима сама

живее в къща стара?

Не, тя живее у дома,

по-точно: в календара!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.